EkBass/fiwiki-20250220-pages-articles huggingface dataset:
Grámos

Grámos () eli Grámmos (Γράμμος) on Kreikan kylä sekä samanniminen Nestórion kunnan kunnallisyksikkö (Δημοτική Ενότητα Γράμμου, Dimotikí Enótita Grámmou) ja entinen itsenäinen kyläkunta. Se sijaitsee Kastorián alueyksikössä Länsi- Makedonian alueella. Kunnallisyksikön väkiluku on 18 (vuonna 2011). Grámos on saanut nimensä sen lähellä sijaitsevasta Grámmos- eli Grámosvuoresta. Kylän aiempi nimi oli Grámmosta (Γράμμοστα). Nykyisen nimensä kylä sai 20. elokuuta 1927. Grámoksessa oli vuonna 1900 160 asukasta ja viisi vuotta myöhemmin 450. Grámos oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nestórion kuntaan yhdessä Akríteen ja Arréneen kanssa. == Lähteet == == Aiheesta muualla == * Kuvia Grámoksesta Luokka:Länsi-Makedonian entiset kunnat Luokka:Länsi-Makedonian kylät Luokka:Nestório
Larisa Šepitko

Larisa Jefimovna Šepitko (, 6. tammikuuta 1938 Artjomovsk (nykyinen Bah’mut), Donetskin alue – 2. heinäkuuta 1979 Kalininin alue) oli neuvostoliittolainen elokuvaohjaaja. Larisa Šepitko valmistui vuonna 1963 Neuvostoliiton elokuvainstituutin VGIK:n ohjaajalinjalta. Hänen diplomityönsä oli Tšingiz Aitmatovin pienoisromaaniin ”Kamelin silmä” perustuva elokuva Znoi (”Helle”, 1963). Suuri menestys oli entisestä naislentäjästä kertova Krylja (”Siivet”, 1966). Šepitkon päätyönä pidetään toiseen maailmansotaan sijoittuvaa runollista ja pateettista elokuvaa ”Nousu” (Voshoždenije, 1976), joka pohjautuu Vasil Bykaun (Bykov) pienoisromaaniin Sotnikov. Šepitko kuoli auto- onnettomuudessa Valentin Rasputinin teokseen perustuvan elokuvan Jäähyväiset Matjoralle kuvausten alkuvaiheissa. Sen viimeisteli hänen aviomiehensä Elem Klimov. Šepitko sai Neuvostoliiton valtionpalkinnon postuumisti vuonna 1979. == Ohjaustyöt == * Znoi (”Helle” 1963, Neuvostoliiton ja Karlovy Varyn elokuvajuhlien palkinnot 1964) * Krylja (”Siivet” 1966) * ”Sähkön kotimaa” (Rodina elektritšestva, lyhytelokuva, sisältyy elokuvaan Natšalo nevedomogo veka 1967) * V trinadtsatom tšasu (”Kahdentoista jälkeen”, TV-elokuva 1968) * ”Sinä ja minä” (Ty i ja 1972) * ”Nousu” (Voshoždenije 1976, Neuvostoliiton ja Berliinin elokuvajuhlien pääpalkinnot) * ”Jäähyväiset Matjoralle” (Proštšanije 1983) == Lähteet == == Kirjallisuutta == * Piispa, Lauri: ”Viimeinen sankaritarina”, neuvostoliittolainen elokuvaohjaaja Larisa Šepitko. Filmihullu 1/2017. Luokka:Neuvostoliittolaiset elokuvaohjaajat Luokka:Venäläiset elokuvaohjaajat Luokka:Vuonna 1938 syntyneet Luokka:Vuonna 1979 kuolleet
Zhangjiang Hi-Tech Park

Zhangjiang Hi-Tech Park perustettiin Shanghaissa, Kiinassa heinäkuussa 1992 . Sen pinta-ala on 25 neliökilometriä. Alueella on "Technical Innovation Zone", "Hi-Tech Industry Zone", "Scientific Research and Education Zone" ja asuinalue. Vuoden 2005 lopussa puistossa oli 4 300 yritystä. Sinne on panostettu noin 14 miljardia dollaria ulkomaisia sijoituksia. Kiinalainen panostus rakennuksiin jne. oli noin 70 miljardia yuania. Alueella oli tuolloin 91 T&K-keskusta.; Alue on keskittynyt tietotekniikkaan ja biotekniikkaan. ==Aiheesta muualla== * Alueen sivusto Luokka:Shanghai Luokka:Kiinan tiede ja tekniikka Luokka:Tiedepuistot
Ykkösen kausi 2004

Ykkönen on Suomen toiseksi korkein jalkapallon sarjataso. Kaudella 2004 sarja pelattiin 14 joukkueen kaksinkertaisena sarjana. Sarjan voittaja KuPS nousi suoraan Veikkausliigaan. Toiseksi sijoittunut IFK Mariehamn karsi liigapaikasta Veikkausliigassa sijalle 13 sijoittuneen Jazzin kanssa ja nousi Veikkausliigaan. Kaudella 2003 Ykköseen pudonnut FC KooTeePee nostettiin kaudeksi 2004 takaisin Veikkausliigaan, koska FC Jokerit luopui sarjapaikasta. Ykköseen nostettiin Kakkosesta tilalle GBK. GBK ja FC Kuusankoski putosivat suoraan Kakkoseen. Sijoille 11–12 sijoittuneet joukkueet karsivat sarjapaikasta Kakkosen joukkueiden kanssa. ==Sarjataulukko== Sijoitus Joukkue Ottelut Voitot Tasapelit Häviöt Maaliero Pisteet 1\. KuPS, Kuopio 26 16 6 4 51–22 54 2\. IFK Mariehamn, Maarianhamina 26 16 2 8 52–32 50 3\. Honka, Espoo 26 13 4 9 55–38 43 4\. Viikingit, Helsinki 26 11 9 6 40–33 42 5\. AC Oulu, Oulu 26 10 9 7 39–33 39 6\. VPS, Vaasa 26 11 6 9 32–26 39 7\. MP, Mikkeli 26 9 11 6 46–40 38 8\. Rakuunat, Lappeenranta 26 10 8 8 39–36 38 9\. PP-70, Tampere 26 9 8 9 36–30 35 10\. P-Iirot, Rauma 26 10 5 11 34–43 35 11\. VG-62, Naantali 26 9 6 11 34–40 33 12\. Närpes Kraft, Närpiö 26 6 6 14 37–47 24 13\. FC Kuusankoski, Kuusankoski 26 4 6 16 28–54 18 14\. GBK, Kokkola 26 3 4 19 26–75 13 Soininen s. 330 Ykkösen voittaja nousee suoraan Veikkausliigaan, toiseksi sijoittunut karsii Veikkausliigassa 13. sijoittuneen joukkueen kanssa.Jalkapallokirja 2004 s. 427 Kaksi viimeistä putoavat suoraan Kakkoseen. 11. ja 12. sijoittuneet joukkueet karsivat Ykkösen paikasta Kakkosen nousukarsintojen häviäjiä vastaan.Jalkapallokirja 2004 s. 428 == Yleisömäärät == Seura Ottelut Yleisömäärä Yleisökeskiarvo KuPS 13 20 665 1590 IFK Mariehamn 13 14 162 1089 VPS 13 10 996 846 AC Oulu 13 7 948 611 Närpes Kraft 13 7 269 559 MP 13 7 108 547 GBK 13 6 105 470 P-Iirot 13 6 058 466 Rakuunat 13 5 947 457 FC Kuusankoski 13 4 523 348 Viikingit 13 3 966 305 Honka 13 3 576 275 PP-70 13 3 514 270 VG-62 13 2 184 168 Yhteensä 182 104 021 572 ==Karsintaottelut== *IFK Mariehamn–Jazz, Pori 1–0, yl. 2064 *Jazz, Pori–IFK Mariehamn 2–2, yl. 3616 IFK Mariehamn nousi Veikkausliigaan yhteismaalein 3–2.Soininen s. 281 *OLS, Oulu–VG-62, Naantali 0–1 *VG-62, Naantali–OLS, Oulu 3–1 VG-62 säilytti paikkansa Ykkösessä yhteismaalein 4–1.Soininen s. 345 *KPV, Kokkola–Närpes Kraft 1–1 *Närpes Kraft–KPV, Kokkola 1–1 ja., 1–4 rp. KPV nousi Ykköseen rangaistuspotkukilpailulla. == Parhaat maalintekijät == Sijoitus Pelaaja Joukkue Maalit 1\. Miikka Oinonen MP 15 2\. Jussi Aalto P-Iirot 14 3\. Aleksandar Vasiljević Närpes Kraft 13 Mikko Mäkelä PP-70 13 Janne Kauria Honka 13 6\. David Carlsson IFK Mariehamn 12 Peter Lundberg IFK Mariehamn 12 8\. Ville Laakkonen VPS 11 Kalle Parviainen KuPS 11 10\. Jeferson Pires AC Oulu 10 Jonas Britschgi Honka 10 Jani Lyyski IFK Mariehamn 10 Tuomas Hynönen MP 10 Valtter Laaksonen VG-62 10 Soininen s. 339 ==Lähteet== * * List of League Second Level Tables (RSSSF, Heikki Pietarinen, 23 Dec 2015) * 2004 vuoden VL, SC, LC, Ykkönen, Kakkonen, Kolmonen (RSSSF, Ville Virkkala, 23 April 2005) ===Viitteet=== Luokka:Ykkösliigan kaudet Luokka:Vuoden 2004 jalkapallo
Juan-les-Pins

Juan-les-Pins on Ranskan kaupunki Provence-Alpit-Rivieran alueella Ranskan Rivieralla. Se sijaitsee Nizzan ja Cannesin välillä Antibesin kunnassa, varsinaisesta Antibesin kaupungista länteen, niemen länsilaidalla. Juan-les- Pins on suosittu kansainvälisten seurapiirien matkailukohde, jossa on kuuluisa kasino, yökerhoja ja hiekkarantoja. Se on myös tunnettu heinäkuisesta jazz- festivaalista, joka tuo kaupunkiin säännöllisesti jazzin kärkinimiä. == Historia == Paikka on ollut perinteisesti tunnettu pinjamännyistään (). Antibesin kaupungin asukkaat tapasivat retkeillä alueella mäntyjen varjossa ja kerätä männynoksia ja käpyjä tulisijojaan varten. Kylä sai nimensä 12. maaliskuuta 1882. Nimen Juan espanjalaisen muodon valitsemisen syy on epäselvä ja kylälle on ehdotettu muitakin nimiä, kuten Héliopolis, Antibes-les-Pins ja Albany-les-Pins. Vuonna 1883 kylä sai oman rautatieaseman Pariisi-Lyon- Méditerranée -radan varteen. Luokka:Ranskan kaupungit Luokka:Alpes-Maritimesin kunnat ru:Антиб#Жюан-ле-Пен
Houston (artisti)

Houston (s. 26. lokakuuta 1983 Los Angeles, Kalifornia) on yhdysvaltalainen rap-artisti, joka on levyttänyt muun muassa 50 centin ja Eminemin kanssa. Houston on tehnyt kappaleen ”I Like That”. Houston on julkaissut albumin nimeltä It's Already Written sekä singlet ”I Like That (feat. Chingy, Nate Dogg & I-20)” ja ”Ain't Nothing Wrong”. == Lähteet == ==Aiheesta muualla== * Virallinen sivu * Houston MTV.comissa Luokka:Yhdysvaltalaiset hip hop -artistit Luokka:Vuonna 1983 syntyneet Luokka:Elävät henkilöt
Paletti (pelikone)

Paletti on Veikkauksen rahapeliautomaatti, jonka pelejä ovat Hedelmä-cocktail, Ässäkisa, Spinni, Numero-keno, Kortti-keno, Kulta-Jaska, Potti di Mare sekä Pohjantähti. Pelipanokset ovat 20, 40, 60 ja 80 senttiä sekä 1 euro. == Katso myös == *Luettelo Veikkauksen raha-automaattipeleistä == Aiheesta muualla == *Pelitietoa RAY:n peleistä Luokka:Veikkauksen rahapeliautomaatit
Keltakylkikukastaja

Keltakylkikukastaja (Dicaeum aureolimbatum) on kotoperäinen indonesialainen varpuslintu. == Esiintyminen == Keltakylkikukastajat elävät Indonesiassa, nimialalaji aureolimbatum Sulawesilla ja lähisaarilla, alalaji laterale Sangihen saarella. Wallace kuvaili lajin holotyypin Sulawesin Minahassan vuoristosta.IBC Lajin elinympäristön ala on 100 000–1 000 000 neliökilometriä. == Elinympäristö == Trooppiset ja subtroopiset kosteat metsät. == Lähteet == == Aiheesta muualla == *Valokuva (Iris) Luokka:Kukastajat
Feng Zikai

Feng Zikai (, s. 1898 Tongxiang, Zhejiang, Kiina - 1975) oli kiinalainen taidemaalari, kirjailija ja musiikinopettaja. Feng opiskeli alkuvuosina Hong Yin johdolla. Vuonna 1921 hän matkusti Japaniin jatkaakseen opintojaan. Kiinaan palattuaan Feng opetti taiteita ja musiikkia Shanghaissa, Zhejiangissa ja Chongqingissa. Hän kirjoitti laajalti eri aiheista, kuten kirjallisuudesta, maalauksesta, musiikista, kielten kääntämisestä sekä kalligrafiasta. == Kirjallisuutta == * Luokka:Kiinalaiset kirjailijat Luokka:Kiinalaiset taidemaalarit Luokka:Vuonna 1898 syntyneet Luokka:Vuonna 1975 kuolleet
Pacatianus

Tiberius Claudius Marinus Pacatianus (hallitsijanimeltään Imperator Tiberius Claudius Marinus Pacatianus pius felix Augustus, k. 248) oli roomalainen sotilas ja usurpaattori, joka julistautui Rooman keisariksi Moesian tai Pannonian provinssissa luultavasti huhtikuussa 248. Laillinen Rooman keisari oli tuolloin Philippus Arabs.Rooman keisarit s. 241, 492Körner: 3. Pacatianus Pacatianuksen aikaisempi elämä ja ura ovat osittain hämärän peitossa. Hän saattoi olla sama Claudius Marinus, joka mainitaan yhdessä tämän isän Claudius Sollemnius Pac(atianuksen?) kanssa Bostrasta löytyneessä piirtokirjoituksessaCorpus inscriptionum Latinarum (CIL), III 00094. Sen mukaan Claudius Sollemnius oli Arabia Petraean provinssin maaherra keisari Severus Alexanderin aikana ja myöhemmin Syria Coelen maaherra. Pacatianus saattaa olla myös sama henkilö, joka mainitaan toisessa Bostrasta löytyneessä piirtokirjoituksessa, jossa kerrotaan tämän äidin olleen eräs Cornelia Optata A[...] Flavia ja sisko Pacata. Keskiajalla eläneen bysanttilaisen historioitsijan Johannes Zonaraksen mukaan Pacatianus kuului Rooman armeijaan Tonavalla. Hän saattoi olla centurio, sotilastribuuni tai legioonan legaatti. Monet nykyajan historioitsijat ovat päätelleet Pacatianuksen kuuluneen senaattiin ja hallinneen monia Tonavan provinsseja. Zonaras kertoo myös, että Pacatianus ei ollut hallitsijan arvoinen, mistä on päätelty, että hän ei ollut armeijan komentaja vaan saattoi olla alemman arvoasteen upseeri. Kapinan tarkka syy on epävarmaa, mutta tiedetään että Tonavan alue oli tuohon aikaan toistuvasti goottien hyökkäyksien kohteena. Alueen roomalaisissa joukoissa oli suurta levottomuutta. 400-luvun lopulla ja 500-luvun alussa eläneen itäroomalaisen historioitsijan Zosimoksen mukaan Rooman armeijassa oli useita kurinpito-ongelmia. Pacatianuksen kapinan ajankohta tiedetään kolikoista. Se on luultavasti alkanut huhtikuussa 248, kun Pannonian tai Moesian joukot huusivat Pacatianuksen keisariksi. Hän saattoi ottaa Viminaciumissa sijainneet rahapajan haltuunsa, sillä ei tiedetä yhtään kolikkoa, joka olisi lyöty Philippus Arabsille Viminaciumissa vuonna 248/249. Philippus lähetti senaattori Gaius Messius Quintus Deciuksen kukistamaan Pacatianusta,Nathan: Early Life and Public Career jonka omat joukot kuitenkin murhasivat pian kapinan alun jälkeen. Syytä tähän ei tiedetä. Pacatianus saattoi epäonnistua goottien hyökkäyksien torjumisessa. == Lähteet == * * * === Viitteet === Luokka:Roomalaiset sotilaat Luokka:Roomalaiset usurpaattorit Luokka:Syntymävuosi tuntematon Luokka:Vuonna 248 kuolleet
Cross the Line

Cross the Line on suomalaisen heavy metal -yhtyeen Doom Unitin debyyttialbumi. Albumi julkaistiin 18. marraskuuta 2009. Sen kappaleista on tähän mennessä julkaistu singlenä "Killing Time", "Chameleon" ja "Hide Your Scars" joista kaikista tuli hittejä, ja ne saivat paljon radiosoittoaikaa. Albumi debytoi Suomen virallisen listan toisella sijalla, ja pysyi listalla yhteensä 8 viikkoa. == Kappaleet == # # # # # # # # # # == Kokoonpano == * Jape – laulu, kitarat * Chris – taustalaulu, kitarat * Nahka – basso * Julli – rummut == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == Luokka:Vuoden 2009 esikoisalbumit Luokka:Doom Unitin albumit
Ptyodactylus hasselquisti

Ptyodactylus hasselquisti (, , viuhkajalkagekko tai Hasselqvistin gekko)Faunatar.fi on gekkolaji. Laji on liikkeellä päivin ja öin. Viuhkavarvasgekon ravinto koostuu erilaisista hyönteisistä, mm. heinäsirkoista ja toukista. Laji on saalistaja, mutta ihmiselle vaaraton. Lajin koko on aikuisena noin 12–15 senttiä. Terraarioeläimeksi se on juuri sopiva. Gekko on myös oiva kiipeilijä ja voi kiivetä jopa sileimmillä pinnoilla. Nimi viuhkavarvasgekko tulee sen viuhkamaisista jaloista. Ptyodactylus hasselquisti elää luonnonvaraisena alueella, joka ulottuu Egyptin itäosista Arabian niemimaalle Jemeniin ja Saudi-Arabiaan. == Lähteet == Luokka:Gekot Luokka:Lemmikkimatelijat
Kōko Tsurumi

Kōko Tsurumi (, s. 28. syyskuuta 1992 Saitama) on japanilainen telinevoimistelija. Tsurumi osallistui Pekingin kesäolympialaisiin 2008 vain 15-vuotiaana. Hän karsiutui loppukilpailusta permannolla ja eritasonojapuilla, mutta selviytyi finaaliin puomilla ja moniottelussa. Lopputuloksissa Tsurumi oli puomilla kahdeksas ja moniottelussa 17:s. Joukkuekilpailussa hän sijoittui Japanin joukkueen jäsenenä viidenneksi.http://www.sports- reference.com/olympics/athletes/ts/koko-tsurumi-1.html Samana vuonna Tsurumi osallistui Aasian-mestaruuskilpailuihin: puomilla hän jäi neljänneksi, mutta eritasonojapuilla ja permannolla hän voitti kultaa. Vuoden 2009 MM- kilpailuissa Tsurumi sijoittui moniottelussa pronssille ja eritasonojapuilla hopealle. Puomilla hän sijoittui kuudenneksi.http://www.london2009.sportcentric.com/vsite/vnavsite/page/directory/0,10853,5218-198997-216220-nav- list,00.html Tsurumi on 141 senttimetriä pitkä ja painaa 34 kilogrammaa.http://fig.lx2.sportcentric.com/athletes/6299 ==Lähteet== ==Aiheesta muualla== *Profiili FIG:n tietokannassa *Koko Tsurumi – Sports Reference LLC. *Profiili sports.espn.go.com:issa Luokka:Japanilaiset telinevoimistelijat Luokka:Vuonna 1992 syntyneet Luokka:Elävät henkilöt
The CNK

The CNK tai The Cosa Nostra Klub on ranskalainen black/industrial metal -yhtye. Alun perin yhtyeen nimi oli The Count Nosferatu Kommando, joka vaihdettiin The Cosa Nostra Klubiin vuonna 2005 Rose Hreidmarrin lähdettyä Anorexia Nervosa -yhtyeestä ja liityttyä The CNK:hon.Yhtyeen biografia levy- yhtiön sivuilla . Viitattu 18.10.2009. == Jäsenet == * Mr Hreidmarr (Nicolas St Morand) – laulu * Mr Heinrich Von B (Jean-Sébastien Ogilvy) – kitara, laulu * Mr Valnoir (Jean-Emmanuel Artfield-Lautrec) – basso, laulu * HDK (Fabrizzio Volponi) – rummut === Entiset jäsenet === * Mr Sylvicious – rummut * Grafin Orlock – koskettimet * Melissa De Sainte Croix – basso * Doktor Holocausto – rummut * Athevros – kitara * Sir Orias – basso * Morbus Gravis – basso * Lord Sidragazum – rummut == Diskografia == === Albumit === * Ultraviolence Über Alles (2002) * L'Hymne à la Joie (2007) * Ultraviolence Über Alles – Übercharged Edition (2009) * Révisionnisme (2012) === Demot === * Das Schwarze Order (1996) * Soleil Noir (1998) == Lähteet == == Aiheesta muualla == * Yhtyeen viralliset sivut * Luokka:Ranskalaiset metalliyhtyeet
Erehdys

Erehdys on epähuomiossa tai ajattelemattomuuttaan tehty virhe.Kielitoimiston sanakirja, Kotimaisten kielten tutkimuskeskus 2006, ISBN 978-952-5446-20-3. ==Oikeudellinen merkitys== Oikeustoimi voi perustua erehdykseen, jos on tapahtunut motiivierehdys tai ilmaisuerehdys. Motiivierehdys tarkoittaa, että oikeustoimen osapuolet ovat erehtyneet joko tosiasioista tai oikeustoimeen sovellettavasta lainsäädännöstä tai muusta sääntelystä. Jos tahdonilmaisu saapuu vastaanottajalle eri muodossa kuin antaja on tarkoittanut, puhutaan joko ilmaisuerehdyksestä tai ilmaisua välitettäessä tapahtuneesta virheestä.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 121–122. Oikeusjärjestystä tulkitaan niin, että osapuolten on itse huolehdittava siitä, että oikeustoimen sisältö vastaa heidän tarkoittamaansa sisältöä. Näin asia on periaatteessa, mutta käytännössä voidaan esimerkiksi testamentti julistaa pätemättömäksi testamenttaajan erehdyksen perusteella. Tahdonilmaisun vaikuttimia koskeva erehdys ei saa oikeudellista suojaa. Ilmaisuerehdyksessä kiinnitetään huomiota siihen havaitsiko vastapuoli tai olisiko tämän pitänyt havaita tahtonsa ilmaisseen henkilön erehdys. Jos ilmaisun vastaanottaja ei tiennyt tai hänen ei olisikaan pitänyt tietää erehdyksestä, on tahdonilmaisu antajaansa sitova erehdyksestä huolimatta. Jos tahdonilmaisun sisältö on muuttunut sen siirtyessä antajalta vastaanottajalle, ei ilmaisu sido antajaansa, mikäli hän kohtuullisessa ajassa ilmoittaa asiasta vastaanottajalle erehdyksestä tiedon saatuaan. ==Katso myös== *Uskomus ==Lähteet== Luokka:Velvoiteoikeus
WAM

WAM tarkoittaa seuraavia asioita: *Turun kaupungin taidemuseo WAM, Turussa sijaitseva nykytaiteeseen painottunut taidemuseo *Wreckamovie, yhteisöllinen elokuvien tuotanto- ja kehitysympäristö
FC Paços de Ferreira

FC Paços de Ferreira on jalkapalloseura Paços de Ferreiran kaupungista Portugalista. Seura on perustettu 5. huhtikuuta 1950. Edustusjoukkue pelaa kaudella 2018–2019 Portugalin toiseksi korkeimmalla sarjatasolla LigaPro:ssa. Kaudella 2008–2009 joukkue sijoittui toiseksi Portugalin Cupissa hävittyään finaalissa Portolle 1–0. Kaudella 2012–2013 joukkue sijoittui Portugalin liigassa kolmanneksi ja pääsi osallistumaan Eurooppa-liigaan. == Aiheesta muualla == * Paços de Ferreiran virallinen kotisivu Luokka:Portugalilaiset jalkapalloseurat
Kiss of Death

Kiss of Death tarkoittaa seuraavia asioita: == Elokuvissa ja tv:ssä == * Kuoleman suudelma (Dödskyssen), Victor Sjöströmin ohjaama elokuva vuodelta 1916 * Kuoleman suudelma, Henry Hathawayn ohjaama elokuva vuodelta 1947 * Kiss of Death, Mike Leighin ohjaama televisioelokuva vuodelta 1977 * Koston suudelma, elokuva vuodelta 1995 * Kiss of Death, brittiläinen tv-sarja == Musiikissa == * Kiss of Death (Motörheadin albumi) * Kiss of Death (Jadakissin albumi) * Kiss of Death (Untoten albumi) * Kiss of Death, Alec Empiren kappale * Kiss of Death, Black Sabbathin kappale * Kiss of Death, Dokkenin kappale * Kiss of Death, New Orderin kappale
CD Nacional

CD Nacional on jalkapalloseura Funchalin kaupungista Madeiralta. Seura on perustettu vuonna 1910. Edustusjoukkue pelaa kaudella 2024–2025 Portugalin pääsarjassa Primeira Ligassa. Nacionalin paikallisvastustaja on Marítimo, joka tulee myös Madeiran saarelta. == Entisiä pelaajia == * Cristiano Ronaldo * Hilario * Paulo Assunção == Lähteet == == Aiheesta muualla == * Nacionalin virallinen kotisivusto Luokka:Portugalilaiset jalkapalloseurat Luokka:Madeira Luokka:Vuonna 1910 perustetut urheiluseurat
Kymin vaakuna

Kymin vaakuna oli Kymin maalaiskunnan tunnus, joka oli saanut aiheensa entisestä lohijoesta Kymijoesta sekä sen äärellä sijainneesta Kyminkartanosta, jossa toimi kruununkalastamoja. Vaakunan selitys on ”mustassa kentässä pystyssä hyppäävä hopeinen lohi, sen yläpuolella kultakruunu”. Vaakunan on suunnitellut Ahti Hammar, ja Kymin kunnanvaltuusto hyväksyi sen 28. huhtikuuta 1952. Sisäasiainministeriö vahvisti vaakunan käyttöön myöhemmin samana vuonna 30. toukokuuta. Vaakuna jäi epäviralliseksi kotiseutuvaakunaksi 1977, kun Kymi ja siitä aiemmin erotettu Karhula liitettiin valtioneuvoston päätöksellä Kotkan kaupunkiin. == Lähteet == * * Luokka:Suomen entisten kuntien vaakunat Luokka:Kymi
Elonkorjaajat

Elonkorjaajat oli 1960-luvun lopulla syntynyt ja 1970-luvulla toiminut taiteilijaryhmä. Ryhmän poikkitaiteellisissa happeningeissa ja näyttelyissä yhdistettiin maalausta, valokuvaa, runoutta, ääntä ja esinetaidetta.Taiteen pikkujättiläinen, s. 110. WSOY, 1995. ISBN 951-0-16447-X Ryhmän johtohahmona toimi Jan Olof Mallander. Muita jäseniä olivat muun muassa Carolus Enckell, Antero Kare, Olli Lyytikäinen, valokuvaajat Philip von Knorring, Carl-Erik Ström, arkkitehti Stuart Wrede, säveltäjä Pekka Airaksinen ja Ilkka Juhani Takalo-Eskola. Suomessa tuntemattomampi Stuart Wrede on toiminut ulkomailla, muun muassa MOMAn arkkitehtuuriosaston johtajana.Uusi Suomi viitattu 17.10.2009 Toiminnan keskuksena oli helsinkiläinen Cheap Thrills -galleria eli Halvat Huvit. Galleria muun muassa esitteli kansainvälistä käsitetaidetta suomalaisyleisölle. Elonkorjaajat esittivät myös ensimmäisinä Suomessa videotaidetta vuonna 1971. Videon ohella Elonkorjaajat välittivät ensimmäisiä kosketuksia minimalismiin ja käsitetaiteeseen, kuten Fluxus-ryhmään. Ryhmä järjesti vuosina 1970-1978 joukon näyttelyitä ja tapahtumia. Tärkeimpiä olivat Todelliset valheet vuonna 1970, Elonkorjuupäivät 1971 ja Tajunnan tarroja 1976. Ryhmäläiset suosivat naivistisilla keinoilla leikittelyä ja primitiivisyyttä. Elonkorjaajat olivat kiinnostuneita myös itämaisista filosofioista, kasvisruoasta, luonnosta ja mystiikasta. Elonkorjaajaryhmällä oli takautuva näyttely Tammisaaressa kesällä 2009. Ryhmän taiteilijoiden töitä oli esillä Salon taidemuseon Veturitalli-näyttelytilassa kesällä ja syksyllä 2014. Pääosa teoksista oli Olli Lyytikäisen. Hänen lisäkseen esillä oli teoksia Pekka Airaksiselta, Carolus Enckelliltä, Antero Karelta, Philip von Knorringilta, Jan Olof Mallanderilta, Carl-Erik Strömiltä, Ilkka Juhani Takalo-Eskolan Erik Uddströmiltä, Janne Vainiolta, Peter Widéniltä ja Stuart Wredeltä sekä eräiden ryhmän jäsenten käyttämältä yhteisnimimerkiltä Leo Ruuskaselta.Salon taidemuseo, viitattu 17.8.2014 ==Katso myös== *Record Singers *Ö-ryhmä *Bellinin akatemia == Kirjallisuutta == * After Sauna Art. Elonkorjaajat ja valokuva. toim. Kati Lintonen. Maahenki & Suomen valokuvataiteen museo 2010. == Lähteet == Luokka:Suomalaiset taiteilijaryhmät Luokka:Suomalaiset taiteilijat (taiteen uudet alueet)
UE Lleida

Unió Esportiva Lleida on jalkapalloseura Lleidan kaupungista Espanjasta. Seura on perustettu vuonna 1939. Edustusjoukkue pelaa tällä hetkellä Espanjan kolmanneksi korkeimmalla sarjatasolla Segunda División B:ssä. Joukkue on pelannut suurimman osan historiastaan alemilla sarjatasoilla, pääsarjassa se on pelannut kahdesti kausina 1950–1951 ja 1993–1994. == Entisiä valmentajia == Mané (1998–1995) Juande Ramos (1997–1998) Víctor Muñoz (1999–2000) == Aiheesta muualla == * UE Lleidan virallinen kotisivusto Luokka:Espanjalaiset jalkapalloseurat Luokka:Katalonian urheilu Luokka:Lleidan maakunta
Uhkapeliä Shanghaissa

Uhkapeliä Shanghaissa (The Shanghai Gesture) on Josef von Sternbergin ohjaama yhdysvaltalainen elokuva vuodelta 1941. == Tuotanto == Tuottaja Arnold Pressburger päätti vuonna 1941 herättää henkiin idean filmata sensaationäytelmä, jonka filmatisointi ei siihen mennessä ollut onnistunut, eli John Coltonin The Shanghai Gesture, jonka tapahtumapaikka oli eksoottinen kiinalainen bordelli. Ilotalo oli kuitenkin tabu tuolloisessa Hollywoodissa, ja miljöö muutettiin luksuspelitaloksi.The Shanghai Gesture -elokuvan ohjelmalehtinen (Kansallinen Audiovisuaalinen Arkisto, Orion, syksy 2009; alkuperäinen lähde KAVA: Herman B. Weinberg: Josef von Sternberg, 1967) Sternberg sai hankkeeseen myötämielisen tuottajan, aiemmat vapautensa ohjaajana ja ehdottoman määräysvallan joka alueella näyttelijävalinta mukaan lukien. Kun ohjaaja tarjoutui lähettämään käsikirjoituksen maineikkaalle saksalaiselle näyttelijälle Albert Bassermanille, tämä vastasi, että näytteleminen Sternbergin elokuvassa olisi kunnia, eikä hänen tarvitse lukea käsikirjoitusta etukäteen. == Juoni == Elokuva alkaa kun nuori amerikkalainen tyttö saapuu isoon kiinalaiseen pelikasinoon. Tyttö esittäytyy nimellä Poppy eli Unikko, (Gene Tierney)mikä herättää sekavia mielipiteitä ja tunteita. Nyt paikalle ilmestyy talon emäntä (Ona Munson); hän on jääkylmä ja julma nainen, joka kantaa syvää kaunaa entiselle aviomiehelleen. Hän ei tiedä että Poppy on hänen tyttärensä ja on kylmästi myymässä tätä prostituoiduksi ennen kuin totuus paljastuu; nyt käy selväksi että hänen entinen miehensä ei kavaltanut hänen rahojaan: ne olivat kiinni suuressa jos varmassa rakennushankkeesta ja olisi maksettu heti sen valmistuttua - mutta kohtalo päätti toisin! Tierneyn liekkimäinen hehku ja Munsonin jäinen olemus täydentävät toisiaan loistavasti - ja loppukohtaus onkin sitten suurta draamaa. == Lähteet == == Aiheesta muualla == * * * Luokka:Vuoden 1941 yhdysvaltalaiset elokuvat Luokka:Film noir -elokuvat Luokka:Yhdysvaltalaiset näytelmiin perustuvat elokuvat Luokka:Josef von Sternbergin ohjaamat elokuvat
August Capital

August Capital on yhdysvaltalainen pääomasijoitusyhtiö, joka toimii venture capital -rahoittajana varhaisen vaiheen yrityksille. August Capital hallinnoi noin 1,5 miljardin dollarin sijoitusomaisuutta. ==Sijoituksia== *Be Incorporated *DotNetNuke *Evite *Postini *Seagate *Silicon Image *Six Apart *StumbleUpon *Technorati ==Lähteet== ==Aiheesta muualla== *Yrityksen nettisivut Luokka:Yhdysvaltalaiset pääomasijoitusyhtiöt
Victoria Hislop

Victoria Hislop (s. 1959 Bromley, Kent) on brittiläinen kirjailija. Hän sai vuonna 2007 parhaan uuden kirjailijan British Book Awards -palkinnon esikoisromaanillaan Saari (The Island). Kreikkalainen televisiosarja Saari (To Nisi) perustuu romaaniin. Victoria Hislop asuu Kentissä yhdessä puolisonsa päätoimittaja Ian Hislopin kanssa. Heillä on kaksi lasta. ==Teoksia== * Saari (The Island) (2005) * Paluu (The Return) (2008) * Elämänlanka (The Thread) (2011) * The Sunrise (2014) * La ville orpheline (French 2015) * Cartes Postales from Greece (2016) * Ne, joita emme unohda (Those Who Are Loved) (2019) * Eräänä elokuun iltana (One August Night) (2019) ==Lähteet== ==Aiheesta muualla== * Cherwell: Victoria Hislopin haastattelu Luokka:Brittiläiset kirjailijat Luokka:Vuonna 1959 syntyneet Luokka:Elävät henkilöt
Google Ventures

Google Ventures on yhdysvaltalainen pääomasijoitusyhtiö, joka toimii venture capital -rahoittajana varhaisen vaiheen yrityksille, joiden toimiala on Internet, ohjelmistot, tietotekniikka, cleantech, biotekniikka tai terveydenhuolto. Google Venturesin alkupääoma oli 100 miljoonaa dollaria. Google Venturesilla on kaksi toimistoa, molemmat Yhdysvalloissa. Toinen sijaitsee länsirannikolla Googlen pääkonttorin yhdeydessä Mountain View’ssä Kaliforniassa, toinen on itärannikolla Cambridgessa Massachusettsissa, jossa sijaitsevat muun muassa MIT ja Harvardin yliopisto. Google Ventures on Googlen tytäryhtiö. Lokakuussa 2015 Alphabetistä tuli Google Venturesin emoyhtiö. ==Lähteet== ==Aiheesta muualla== *Google Venturesin verkkosivut Luokka:Google Luokka:Yhdysvaltalaiset pääomasijoitusyhtiöt
Ian Hislop

Ian Hislop (s. 13. heinäkuuta 1960 Mumbles, Swansea, Wales) on brittiläinen satiirikko, televisiokäsikirjoittaja ja Private Eye -lehden päätoimittaja. Have I Got News for You -televisiovisailun toisena kapteenina hän on ollut sarjan alusta alkaen. Käsikirjoituksia Hislop on tehnyt muun muassa komediasarjoihin Sylkiäiset, My Dad's The Prime Minister ja Murder Most Horrid. Ian Hislopin puoliso on kirjailija Victoria Hislop, jonka kanssa hänellä on kaksi lasta. == Lähteet == == Aiheesta muualla == * Luokka:Brittiläiset päätoimittajat Luokka:Brittiläiset televisiokäsikirjoittajat Luokka:Vuonna 1960 syntyneet Luokka:Elävät henkilöt
Paul Merton

Paul James Martin, taiteilijanimeltään Paul Merton (s. 9. heinäkuuta 1957 Lontoo, Iso-Britannia) on brittiläinen juontaja, näyttelijä ja käsikirjoittaja. Hän on tehnyt käsikirjoituksia muun muassa televisiosarjaan Lunta tupaan. Have I Got News for You -televisiovisailun toisena kapteenina Merton on ollut sarjan alusta alkaen. Muita televisiosarjoja, joissa hän on esiintynyt ovat muun muassa Channel 4:llä 1991-1993 esitetty sketsisarja Paul Merton, The Series ja BBC:n esittämä haastatteluohjelma Room 101, jota Merton isännöi. == Lähteet == == Aiheesta muualla == * * Mertonin profiili BBC:n sivuilla Luokka:Brittiläiset koomikot Luokka:Brittiläiset televisiokäsikirjoittajat Luokka:Brittiläiset näyttelijät Luokka:Vuonna 1957 syntyneet Luokka:Elävät henkilöt
Angus Deayton

Gordon Angus Deayton (s. 6. tammikuuta 1956) on brittiläinen juontaja, näyttelijä ja käsikirjoittaja. Brittiläisen visailuohjelma Have I Got News for Youn puheenjohtajana hän oli sarjan alusta vuonna 1990 vuoteen 2002, jolloin hänet erotettiin tehtävästään. Syynä erottamiseen olivat iltapäivälehtien paljastukset Deaytoniin suhteesta prostituoituun ja huumeiden käytöstä. Erottamiseen vaikuttivat myös kilpailijajoukkueiden kapteenien Paul Mertonin ja Ian Hislopin aiheesta toistuvasti esittämät herjailut. Näyttelijänä Deayton on esiintynyt muun muassa televisiosarjassa Toinen jalka haudassa, jossa hän esitti Victor Meldrew'n naapuria Patrick Trenchiä. Pienempiä rooleja hänellä on ollut muun muassa Mustassa Kyyssä ja Mr. Beanissä. ==Lähteet== Luokka:Brittiläiset näyttelijät Luokka:Brittiläiset juontajat Luokka:Vuonna 1956 syntyneet Luokka:Elävät henkilöt
Linja 1 (Pariisin metro)

Pariisin metron linja 1 (ligne 1) on ensimmäinen Pariisin metron linja Pariisissa Ranskassa. Se kulkee Pariisin läpi itä-länsisuunnassa La Défensestä Château des Vincennesiin. Pariisin keskustassa se kulkee muun muassa Avenue des Champs-Élyséesin ja Rue de Rivolin alla näiden koko pituudelta. Linjan pituus on 16,6 km ja siinä on 25 asemaa. Keskimääräinen asemaväli on 692 m. Linjan tunnusväri on keltainen. Linja on Pariisin metron käytetyin (jos RER- junia ei lasketa mukaan) 213 miljoonalla matkustajallaan vuonna 2008. Linjan kalustona on nykyään 6-vaunuisia kumipyöräisiä MP 89-junayksiköitä. == Historia == Marraskuussa 1898 Pariisissa päätettiin ryhtyä ensimmäisen linjan rakennustöihin. Kahdenkymmenen kuukauden rakennustöiden jälkeen 19. heinäkuuta 1900 linja avattiin osuudella Porte Maillot–Porte des Vincennes Pariisin maailmannäyttelyä varten. Ainoastaan kahdeksan asemaa suunnitelluista 18:sta saatiin valmiiksi avajaisiin. Kymmenen muuta asemaa avattiin 6. elokuuta – 1. syyskuuta 1900 välisenä aikana. Vuonna 1934 linjaa laajennettiin ensimmäisen kerran, Porte des Vincennetistä Château des Vincennesiin. Laajennus otettiin käyttöön 24. maaliskuuta 1934 ja toi linjalle kolme uutta asemaa. 15. marraskuuta 1936 Porte Maillot’n asema rakennettiin uudelleen, jotta linjan jatkaminen länteen olisi mahdollista. 29. huhtikuuta 1937 linjaa jatkettiin länteen Porte Maillot’sta Pont de Neuillyyn ja linjalle tuli kaksi uutta asemaa. Vuonna 1963 linjan junat muuttuivat kumipyöräisiksi. Samaan aikaan asemat suurennettiin 6-vaunuisia junia varten. 1. huhtikuuta 1995 linjaa jatkettiin edelleen länteen Pont de Neiullystä La Défenseen ja linjalle tuli kaksi uutta asemaa. Vuonna 2013 linjalle tuli täysin automaattinen liikenne ja vuoroväliksi 85 sekuntia. == Tulevaisuus == Linjaa suunnitellaan jatkettavaksi La Défensestä länteen Nanterreen. Myös linjan laajentamista itään Val de Fontenayhin on suunniteltu 2030-luvulle. == Reitti == Linja kulkee seuraavien turistinähtävyyksien läheltä: *Grande Arche (La Défensen asema) *Arc de Triomphe (Charles de Gaulle-Étoile) *Champs-Élysées (George V:n, Franklin D. Rooseveltin ja Champs-Élysées-Clemenceaun asemat) *Place de la Concorde (Concorden asema) *Jardin des Tuileries (Tuileries’n asema) *Louvre (Palais Royal-Musée du Louvren ja Louvre-Rivolin asemat) *Hôtel de Ville (Pariisin kaupungintalo) (Hotel de Villen asema) *Bastiljin aukio (Place de la Bastille) (Bastillen asema) *Gare de Lyon (Gare de Lyonin asema) *Place de la Nation (Nationin asema) *Bois de Vincennes (Porte des Vincennesin asema) *Château de Vincennes (Château de Vincennesin asema) == Lähteet == * RATP:n (Pariisin liikennelaitos) kotisivut * Pariisn metron kartta (RATP) === Viitteet === == Aiheesta muualla == Luokka:Pariisin metro
Johnny Hoogerland

Johnny Hoogerland (s. 13. toukokuuta 1983 Yerseke, Alankomaat) on alankomaalainen maantiepyöräilijä. Hän aloitti ammattilaisuransa vuonna 2003. Hän on edustanut useita alemman tason ammattilaistalleja. Vuosina 2009–2013 hän ajoi Vacansoleil-joukkueessa, joka kilpaili UCI World Tour -tasolla vuodesta 2011 alkaen. Kaudella 2014 edusti UCI Continental Circuits -tason Androni-Giocattoli-tallia ja 2015 Team Roompotia. Hoogerland voitti keväällä 2009 Driedaagse van West-Vlaanderen -etappikilpailun ja sijoittui Flanderin ympäriajossa 12:nneksi. Hän nousi monien pyöräilyn ystävien suosikiksi saman vuoden Espanjan ympäriajossa useiden irtiottojensa ansiosta. Kokonaiskilpailussa hän oli kahdestoista. Myöhemmin samana syksynä hän oli MM- kilpailuissa neljästoista, Pariisi–Tours-klassikossa kolmastoista ja Lombardian ympäriajossa viides. Vuoden 2011 Ranskan ympäriajossa Hoogerland oli 9. etapilla irtiotossa neljän muun pyöräilijän kanssa, kun irtiotossa mukana ollut Juan Antonio Flecha joutui Ranskan televisioyhtiön auton töytäisemäksi. Hoogerland lensi iskun voimasta kaatuneen Flechan yli päin piikkilanka-aitaa. Hän jatkoi sisukkaasti etapin ja myöhemmin koko kilpailun maaliin. Hoogerland voitti maantieajon Alankomaiden-mestaruuden 2013. == Saavutuksia== Lähde: Cycling Archives ;2001 :Nuorten Flanderin ympäriajo, voitto ;2005 :Nuorten Pariisi–Roubaix, toinen ;2007 :Slovakian ympäriajo, etapin 2 voitto ;2009 :Driedaagse van West-Vlaanderen, kokonaiskilpailun ja etapin 1 voitto :Espanjan ympäriajo, kokonaiskilpailussa 12. :MM-kilpailut, maantieajossa 14. :Lombardian ympäriajo, viides ;2010 :Puolan ympäriajo, kiri- ja mäkikirikilpailun voitto :Britannian ympäriajo, mäkikirikilpailun voitto ;2011 :Tour de l'Ain, mäkikirikilpailun voitto ;2012 :Tirreno–Adriatico, kokonaiskilpailussa viides ;2013 :Belgian ympäriajo, mäkikirikilpailun voitto :Maantieajon Alankomaiden-mestaruus == Lähteet == Luokka:Alankomaalaiset maantiepyöräilijät Luokka:Vuonna 1983 syntyneet Luokka:Elävät henkilöt
Samettiviuhkasiipi

Samettiviuhkasiipi (Lophorina victoriae) on Australiassa esiintyvä paratiisilintujen heimoon kuuluva varpuslintu. == Koko ja ulkonäkö == Kooltaan samettiviuhkasiipi on 23–25 cm. Koiras on selästään ja siivistään väritykseltään musta. Päälaki, kurkku, rinta ja pyrstö ovat väriltään kimaltavan vihreät. Koiras voi levittää siipensä viuhkamaisiksi. Lajin naaras on selästään ja päästään ruskea. Päässä on valkoinen silmäkulmajuova. Rinta ja vatsa ovat vaaleanrukeat ja pilkulliset. Lajin nokka on pitkähkö ja alaspäin kaartuva. == Levinneisyys ja elinympäristö == Samettiviuhkasiipeä tavataan Australiasta Queenslandin pohjoisosasta Atherton Tablelandin tasankoalueelta. Lajin elinympäristöä ovat tasankoalueiden sademetsät ja kosteat rannikkoseutujen mangrovemetsät. == Ravinto == Samettiviuhkasiipi kaivaa pitkällä nokalla puiden kuoresta hyönteisiä, hyönteisten toukkia sekä hämähäkkieläimiä. Laji voi syödä myös hedelmiä. Toisinaan niitä ammutaan laittomasti, koska ne voivat syödä viljeltyjä hedelmiä. == Lisääntyminen == Lisääntymiskausi kestää elo-syyskuulta helmikuulle. Koiraat houkuttelevat naaraita paikalle avaamalla siipensä viuhkamaisiksi ja ääntelemällä. Kun naaras kiinnostuu, koiras ympäröi naaraan siivillään. Kun pariutuminen on ohi, koiras jättää naaraan pesimäpuuhiin yksin. Naaras munii yhdestä kahteen munaa ja hautoo niitä vajaat kolme viikkoa. == Lähteet == Luokka:Paratiisilinnut Luokka:Uhanalaiset linnut
Yokosukan tutkimuspuisto

thumb|250px|Yokosukan tutkimuspuisto Yokosukan tutkimuspuisto () on osa Yokosukan kaupunkia Japanissa. Se on keskittynyt langattomaan tietoliikenteeseen. Useilla alan yrityksillä on tutkimuskeskuksia alueella. Teknologiakeskus rakennettiin 1990-luvulla NTT:n Yokosukan T&K-keskuksen; ympärille perustuen suunnitelmaan, joka oli tehty vuonna 1987. == Puiston suurimmat yritykset == *NTT DoCoMo *Panasonic Mobile Communications *NEC *Oki Electric Industry *Denso *Hitachi *Mitsubishi Electric *Toshiba *KDDI *Sharp Corporation *Texas Instruments *Sony Ericsson *Fujitsu *National Institute of Information and Communications Technology (NICT) == Aiheesta muualla == *Yokosuka Research Park *Okayama Research Park Luokka:Japanin tiede ja tekniikka
Säde (nimi)

Säde on suomalainen naisen etunimi. Nimi johtuu sanasta säde, joka viittaa erityisesti auringon säteilyyn. Vuoden 2019 loppuun mennessä Suomessa on rekisteröity 2 051 Säde-nimistä naista ja toistakymmentä 10 miestä. ==Tunnettuja Säde-nimisiä henkilöitä== * Säde Mantere-Alhonen (1940–2014), mikrobiologi ja maitoteknologi * Säde Matikka-Nieminen (1922–2015), näyttelijä, ohjaaja ja näytelmäkirjailija * Säde Tahvanainen (s. 1972), poliitikko (SDP), kansanedustaja 1995–2007 * Säde Vallarén (ent. Kankare), feministi ja bloginpitäjä ==Lähteet== Luokka:Etunimet
Wireless Valley

Wireless Valley on Tukholman pohjoispuolisen Kistan alueen teknologiakeskus, jossa on runsaasti tietotekniikkayrityksiä. Nimi on kopioitu Kalifornian Piilaaksosta. Ericsson on alueen ydintoimija. ==Muita langattomia laaksoja== Wireless Valley-termin nosti esiin vuonna 1990 Virginia Tech-korkeakoulun professori Ted Rappaport. Hän pyrki kokoamaan Appalakkien ja Blue Ridge- vuorten väliseen laaksoon langattoman tietoliikenteen tutkimuskeskittymän. Hän perusti myöhemmin Teksasin Austiniin Wireless Valley Communicationsin, joka toi termin laajempaan tietoon. San Diegossa on kolmas yhdysvaltalainen "langaton laakso".Markoff, John, “‘Wireless Valley’ Growing in San Diego Area,” New York Times, March 24,. 1997, URL: http://query.nytimes.com/gst/fullpage.html?res=990DE4D7133BF937A15750C0A961958260 Suomessa Nokiaa tukeva tutkimus on luonut Espoosta "Wireless Valleyn". ==Lähteet== Luokka:Tekniikan tutkimuslaitokset Luokka:Viestintätekniikka Luokka:Tukholma
Sukiyaki (kappale)

Sukiyaki (, Ue o muite arukō) on Hachidai Nakamuran säveltämä, Rokusuke Ein sanoittama ja Kyū Sakamoton esittämä japanilainen iskelmä vuodelta 1961. Suomeksi kappaleen ovat esittäneet Saukin eli Sauvo Puhtilan suomennoksena Brita Koivunenhttp://www.aanitearkisto.fi/firs2/kappale.php?Id=Sukiyaki ja In The Mood -yhtyehttp://www.auraviihde.fi/index.php?page=news&id;=260 . == Lähteet == Luokka:Japanilaiset musiikkikappaleet Luokka:Vuoden 1961 kappaleet Luokka:Billboard Hot 100 -listan ykköset
Paul Éluard

Paul Éluard, muita kirjailijanimiä Jean du Hault ja Maurice Hervent (oik. Eugène Émile Paul Grindel, 14. joulukuuta 1895 Saint-Denis, Ranska – 18. marraskuuta 1952 Pariisi, Ranska) oli ranskalainen surrealistirunoilija, joka kuului surrealismin perustajiin. Éluardin runomuotoinen julkilausuma Les nécessités de la vie et la conséquence des rêves surrealismin teorioista ilmestyi vuonna 1921. Hänen maineensa runoilijana perustuu kuitenkin teokseen Capitale de la douleur (1926), jota Jean-Luc Godard on käyttänyt elokuvassa AlphavilleAmazon.com. Toisen maailmansodan aikana hän julkaisi runoja salanimillä Jean du Hault ja Maurice Hervent. Hänen silloiset runonsa ”Liberté” ja ”Rendez-vous Allemand” levisivät kaikkialle Ranskaan. Éluard julkaisi yli 70 teosta, runojen lisäksi kirjallisia ja poliittisia teoksia. Hänen tunnetuimpia myöhäiskauden teoksiaan ovat Poésie ininterrompue (1946) ja Poémes politiques (1948). == Elämä == Éluard sairasti tuberkuloosia ja oleskeli usein parantoloissa. Hän osallistui kuitenkin ensimmäiseen maailmansotaan, jossa hän haavoittui. 1920-luvun puolivälissä hän liittyi kommunistipuolueeseen, josta hänet kuitenkin vuonna 1933 erotettiin. Hän liittyi puolueeseen uudestaan vuonna 1942 ja runot muuttuivat poliittisemmiksi. Jo 1930-luvulla hän oli hylännyt surrealismin. Hän toimi Ranskan vastarintaliikkeessä. Poliittinen sinisilmäisyys sai hänet ylistämään Stalinia.Litweb.net. Viitattu 18.10.2009. Milan Kundera on muistellut järkytystään, kun Paul Éluard hyväksyi julkisesti Kunderan ystävän, prahalaisen kirjailijan Zavis Kalandran hirttämisen vuonna 1950.Weeklystandard.com. Viitattu 18.10.2009. Picasson maalaus Guernica sai alkunsa Éluardin kehotuksesta tehdä selvä pesäero Francisco Francon hallintoon ja antaa tuki tasavaltalaisille. Éluard tutustui davosilaisessa parantolassa Galaan (oik. Elena Ivanovna Diakonova), ja he avioituivat vuonna 1917. Heille syntyi tytär Cécile. Kun Galan ja Salvador Dalín suhde alkoi, Éluard otti avioeron. Hän järkyttyi Galan menettämisestä niin paljon, että katosi kuukausiksi, ja hänen luultiin jo kuolleen. Hän avioitui 1934 Nuschin (Maria Benz, k. 1946) kanssa, joka oli Man Rayn ja Pablo Picasson malli. Kolmannen avioliittonsa hän solmi Dominique Lauren kanssa vuonna 1951. ==Suomennetut teokset== * Paul Éluard & André Breton, 32 rakkauden asentoa, suom. J. K. Ihalainen, kuvitus: Hans Bellmer, André Breton. Palladium-kirjat, 2003 * Blaise Cendrars, Paul Éluard, Tuskan pääkaupungit, suom. Olivia Bernier ja J. K. Ihalainen. Palladium-kirjat, 2001 ISBN 952-9893-23-X * Paul Éluard & André Breton, Surrealismin taskusanakirja (Dictionnaire abrégé du Surréalisme, 1938); suom. Janne Salo. Atrain & Nord 2023 ISBN 978-952-315-743-9 == Lähteet == == Aiheesta muualla == * Luettelo suomennetuista Paul Éluardin runoista, Lahden kaupunginkirjaston runotietokanta Luokka:Ranskalaiset runoilijat Luokka:Ranskalaiset kommunistit Luokka:Vuonna 1895 syntyneet Luokka:Vuonna 1952 kuolleet Luokka:Surrealistit
Wanted Dead or Alive

Wanted Dead or Alive voi tarkoittaa ainakin seuraavia: *ainakin lännenelokuvissa käytetty etsintäkuulutus *Wanted: Dead or Alive, Steve McQueenin tähdittämä lännensarja *Wanted Dead or Alive eli Elävänä tai kuolleena, Rutger Hauerin tähdittämä toimintaelokuva *”Wanted Dead or Alive”, Bon Jovin musiikkikappale.
Kehä V -hanke

Kehä V -hanke on projekti Hangosta Porvooseen johtavan kehätien kehittämiseksi. Tien länsiosa, valtatie 25, kulkee Hangosta Raaseporin, Lohjan, Vihdin, Nurmijärven ja Hyvinkään kautta Mäntsälään, josta se jatkuu kantatienä 55 Porvooseen. Yksi Kehä V:n keskeisistä tehtävistä on satamaliikenteen välittäminen Porvooseen ja Hankoon. Yksi projektin tavoitteista on vakiinnuttaa Kehä V -nimitys yleiseen käyttöön. Liikenteen puolesta Kehä V -vyöhykkeelle yritetään perustaa maakaasuverkkoa ja vahvistaa maakaasun asemaa Kehä V:n liikenteen polttoaineena. Tien nelikaistaistamista suunnitellaan välillä Virkkala–Lohja ja Muijala–Vihti sekä Hyvinkään ohittavalla osuudella. Kehä V -vyöhykkeellä asuu noin 300 000 henkilöä. == Lähteet == * Kehä V -sivusto (arkistoitu sivu) ===Viitteet=== Luokka:Suomen kehätiet Luokka:Uudenmaan liikenne Luokka:Päijät-Häme
Henrik Jansson

Jan Anders Henrik Jansson (s. 20. maaliskuuta 1955 Pietarsaari) on turkulainen kirjailija, kriitikko ja kirjoittajaryhmien ohjaaja.Sammakko.com __NOTOC__ ==Teoksia== ===Ruotsiksi=== *Blues för bimba, Sahlgren, 1996 *Encore: En familjeroman Schildt, 1986 *Godnatt treans spårvagn, Sahlgren, 2000. *Gruppen hette No C:o: Roman, Boklaget, 1984 *Isbergens tid, Schildt, 1988 *Lejonhonans stillhet, novelleja, Sahlgren, 2003. *Lit de parade, kuvat: J-E. Andersson, Boklaget, 1981 *Min dotter Näckros, Scriptum, 2005 *Nattsmycken, Sahlgren, 1993 *Per Olov Enquist och det inställda upproret : ett författarskap i relation till svensk debatt 1961-1986, Åbo akademis förlag, 1987. (väitöskirja) *Protokollsutdrag från subversiva möten, Scriptum, 2007 *Samspelet mellan samhälleligt och privat i Per Olov Enquists symbolvärld, Åbo akademi, 1985. *Vernissage, Schildt, 1991 ===Suomennettuja teoksia=== * Hyvää yötä, kolmosen raitiovaunu. (Alkuteos: Godnatt treans spårvagn.) Suomentanut Torsti Lehtinen. Sahlgren, 2001. * Otteita kumouksellisista kokouksista: Romaani. (Alkuteos: Protokollsutdrag från subversiva möten.) Suomentanut Mikko Laaksonen. Sammakko, 2009. == Lähteet == ==Aiheesta muualla== *Kiiltomato.net Luokka:Suomalaiset kirjailijat Luokka:Vuonna 1955 syntyneet Luokka:Elävät henkilöt
Pyhän Laurin kappeli

Pyhän Laurin kappeli () on Vantaalla Helsingin pitäjän kirkonkylässä sijaitseva Pyhän Laurin kirkon viereen rakennettu siunauskappeli. Kappelin harjannostajaiset pidettiin 6. marraskuuta 2009, ja se valmistui elokuussa 2010. Kappelin ovat suunnitelleet arkkitehdit Anu Puustinen ja Ville Hara vuonna 2003, jolloin Puustinen oli vielä opiskelija ja Hara juuri valmistunut. He voittivat arkkitehtuurikilpailun ehdotuksella, jonka mukaan edellinen, vuonna 1976 valmistunut kappeli purettaisiin uuden alta. Vanhan purkaminen herätti vastustusta, ja valitukset viivästyttivät hanketta vuosilla. Kappelin ulko-ovella on suuri liuskekivillä täytetty allas, jonka ajatus on peräisin Raamatun säkeestä: "Hän vie minut vihreille niityille, hän johtaa minut vetten ääreen, siellä saan levätä." Altaassa ei kuitenkaan ole vettä. Vantaan seurakuntayhtymä on päättänyt pitää kaikki vesielementtinsä tyhjinä niiden aiheuttamien kustannusten vuoksi. Kuten Pyhän Laurin kirkon katossa, myös Pyhän Laurin kappelin katossa on käytetty kuparia. Kappelin sisällä on taiteilija Pertti Kukkosen patinoimia kuparilevyjä sekä salin lasiseinässä kupariverkkoa. Kupariverkon käytännöllinen tarkoitus on suojata huonetta auringonvalolta. Sen symbolinen tarkoitus kertoo tuonpuoleisen rajasta. Verhon ulkopuolinen osa painaa 950 kiloa ja on arvoltaan yli 100 000 euroa. Se varastettiin 2022, mutta saatiin pian takaisin. Hara ja Puustinen suunnittelivat myös rakennuksen kirkkotekstiilit. Kappelissa on kaksi salia, iso noin 100 henkilölle ja pieni 25 henkilölle. Rakennuksen käyttöikätavoite on 200 vuotta. ==Taideteokset== Kappelin taideteoksista järjestetyn kilpailun voitti Pertti Kukkonen ja toiseksi sijoittui Pekka Jylhä. Jylhän teoskokonaisuuden nimi on Pyhä, ja se on kellaritiloissa sijaitsevassa vainajien näyttöhuoneessa. Teos Sielu on alas vievässä porrashuoneessa. Kukkosen teos Ristin tie koostuu tiilimuuriin kätketyistä, kulkua johdattavista valoista sekä reliefeistä, joiden materiaalina ovat erikokoiset savitiilet. ==Palkinnot== Kappeli on palkittu vuoden 2010 betonirakenteena. Kappelille on myönnetty Vantaan kaupungin Kehäkukka-palkinto laadusta, ja Vuoden valaistuskohde -palkinto. Syyskuun 2011 lopussa Pyhän Laurin kappeli sai The European Copper in Architechture -palkinnon kuparin onnistuneesta käytöstä. == Lähteet == == Aiheesta muualla == Luokka:Vantaan kirkkorakennukset Luokka:Suomen kivikirkot Luokka:Vuoden betonirakenne Luokka:Helsingin pitäjän kirkonkylä
Nathalie Kelley

Nathalie Kelley (s. 3. maaliskuuta 1985 Lima, Peru) on australialainen näyttelijä, joka on esiintynyt muun muassa elokuvissa Hurjapäät: Tokio Drift ja Young Americans. Hän näyttelee myös sarjassa Dynastia. Lisäksi hän on esiintynyt Bruno Marsin ”Just The Way You Are” -kappaleen musiikkivideolla. == Aiheesta muualla == * Luokka:Australialaiset näyttelijät Luokka:Vuonna 1985 syntyneet Luokka:Elävät henkilöt
Herrschaft

Herrschaft on ranskalainen electro/industrial metal-yhtye. Yhtye on julkaissut kolme täyspitkää albumia, joista viimeisimpänä kokoelma-albumi Time & Dust - The Remixes 2004–2014 vuonna 2014. Yhtye on julkaissut myös kaksi EP:tä. == Jäsenet == === Nykyiset === * MaX – Laulu, rummut, syntetisaattorit, samplerit * Zoé H – Kitarat, basso, syntetisaattorit, samplerit === Live === * Denis – Basso * R.U.L. – Rummut === Entiset === * BzD – Laulu * MaT – Kitarat == Diskografia == === Albumit === * Tesla (2008) * Les 12 Vertiges (2013) * Time & Dust - The Remixes 2004-2014 (2014, Compilation) === EP:t === * Architects of the Humanicide (2006) * Behind This Smoke Screen (2015) == Aiheesta muualla == * Yhtyeen viralliset sivut * Luokka:Ranskalaiset metalliyhtyeet